**25 POGLAVLJE – POVEĆANJE VREDNOSTI PREDUZEĆA – SREDSTVA I TEHNIKE**

**ZADACI ZA STUDENTE BR. 3**

Zadatak 1: Razmotrite preduzećе koje ima postojeću imovinu u koju je uložen kapital od 200 miliona dolara. Pretpostavite sledeće dodatne činjenice:

* Poslovni prihodi nakon oporezivanja po osnovu postojeće imovine je 30 miliona dolara; očekuje se da će se ovaj prinos na kapital od 15% trajno zadržati, a preduzeće ima trošak kapitala od 12%;
* Na početku svake od narednih pet godina očekuje se da preduzeće uđe u investicije, u iznosu od 15 miliona dolara po investiciji; takođe se očekuje da ove investicije ostvaruju 15% u obliku prinosa na kapital, a očekuje se da će trošak kapitala ostati 12%;
* Nakon 5 godina, preduzeće će nastaviti da investira, a zarade će rasti 5% godišnje, ali će nove investicije ostvarivati prinos na kapital od samo 12%, što takođe predstavlja trošak kapitala;
* Očekuje se da će celokupna imovina i investicije imati neograničen vek trajanja, znači postojeća imovina i izvršene investicije tokom prvih pet godina trajno će ostvariti 15% godišnje.

Procenite preduzeće pomoću pristupa ekonomske dodatne vrednosti.

Zadatak 2. Pretpostavite da imate postojeću imovinu sa knjigovodstvenom vrednošću od 2500 miliona dolara, bruto novčani tok pd 400 miliona dolara, očekivanu likvidacionu vrednost (po tekućoj vrednosti dolara) od 610 miliona dolara i vek trajanja od 10 godina. Konvencionalni pokazatelj CFROI iznosi 11,71%, a stvarni trošak kapitala 8%. Procenite putem alternativnog pristupa CFROI. Usled čega dolazi do razlika u visini CFROI procenjenog na osnovu dva pristupa?

Zadatak 3: Utvrdite vrednost preduzeća ukoliko su dati sledeći podaci. CFROI=40%, bruto investicija=100 miliona dolara, kapitalna potrošnja=20 miliona dolara, amortizacija=12 miliona dolara, bez zahteva za obrtnim kapitalom. Pretpostavite da je trošak kapitala 9%, poreska stopa 45%, stabilna stopa rasta=4%.